הלוגו הישן של המועדון שהיה בשימוש עד לשנת 2020**מועדון הכדורגל הלאס ורונה** (נקראת גם **הלאס ורונה** או פשוט **ורונה**) היא קבוצת כדורגל איטלקית מהעיר ורונה שבמחוז ונטו, המתמודדת בליגה האיטלקית הראשונה, הסרייה א'.

הישג השיא של המועדון הוא זכייתה ב"סקודטו" - אליפות איטליה בעונת 1984/1985.

היסטוריה
--------

### הקבוצה הראשונה

קבוצת הכדורגל הוקמה בשנת 1903 על ידי קבוצת תלמידי תיכון, ובתחילה נקרא המועדון **הלאס** - "Hellas" (המילה היוונית לשם המדינה יוון), במסגרת שיעור לימודים קלאסיים. בזמן זה הכדורגל שוחק באופן רציני ומקצועני רק בערים הגדולות בצפון מערב איטליה, כך שבעיר עצמה לא הייתה התעניינות מיוחדת בענף. אולם, ב-1906 התאחדו שני המועדונים בעיר וכשהציגו את הענף בתוך אמפיתיאטראות ישנים בעיר, החלה ההתעניינות לגבור בעיר. בשנים אלו הייתה הלאס אחת מארבעה מועדונים באזור ששיחקה כדורגל והתחרתה ברמה עירונית, כשהיריבה העיקרית הייתה קבוצה בשם בנטגודי. בשנים אלו התמודדה הלאס בליגות מקומיות. בשנת 1911 עזרה העירייה להלאס לעבור למשכן ראוי יותר ממתקני האימון שהיו לה.

בשנת 1919 חזר הכדורגל האיטלקי לפעילות לאחר 4 שנות הפסקה בעקבות מלחמת העולם הראשונה, וקבוצת הלאס התאחדה עם היריבה העירונית בשם "ורונה", ושינתה את שמה ל**"הלאס ורונה"**. בין 1926 ל-1929 השתתפה הקבוצה המאוחדת של הלאס ורונה ב"*Campionato Nazionale*", אך ללא הישגים מיוחדים. בשנת 1929, עם הקמת הסרייה א' במתכונתה הנוכחית, היה צורך בהתחזקות ולכן הקבוצה התאחדה עם עוד שתי יריבות עירוניות, קבוצת בנטגודי וקבוצת סקאליגרה, לקבוצה חדשה שנקראה **"AC Verona"**, בתקווה ליצור קבוצה שתוכל להתמודד ברמות הגבוהות, והתחילה את דרכה בסרייה ב' ב-1929. הקבוצה בילתה את שלושת העשורים הבאים בניסיון להעפיל לליגה הראשונה, עד שהעפילה לראשונה בתולדותיה לליגה הראשונה רק בשנת 1957. בשנת 1959 התאחדה הקבוצה עם קבוצה נוספת בשם "Hellas" ושינתה את שמה שוב ל"**Hellas Verona AC**". בשנת 1963 הקבוצה הגיעה לחצי גמר ה"קופה איטליה" (הגביע האיטלקי), וב-1968 חזרה לסרייה א'.

### ההצלחה הגדולה וה"סקודטו"

מאמצע שנות ה-70 החלה תקופת הזהב של המועדון, שהחל להשתפר ולהתמודד יפה בעיקר בטורנירי הגביע. בתחילת שנות ה-80 המועדון סיים במקום הרביעי, ולאחר מכן הגיע לגמר הקופה איטליה, כאשר בסך הכל התמודד בגמר שלוש פעמים (בעונות: 1975/1976, 1982/1983, 1983/1984). מלבד הישגים אלה החלה הקבוצה להתמודד במפעלים האירופיים בעונות אלה, אבל לא הגיעה להישגים מיוחדים. הזכייה באליפות לא איחרה להגיע, ובעונת 1984/1985, אף על פי שלא סומנה מראש כמועמדת, זכתה הקבוצה באליפות הסרייה א' כשהקדימה יריבות כמו טורינו, אינטר וסמפדוריה. בדרך ניצחה הקבוצה באופן משכנע את יובנטוס, אודינזה ועוד קבוצות שהופתעו מיכולתה של ורונה. השחקנים הבולטים בעונה זו היו הקשר הנס-פיטר בריגל והחלוץ הדני פרבן אלקיאר לארסן שהובאו כרכש חיזוק בקיץ, והאיטלקים: הקיצוני פייטרו פנה, הקשר אנטוניו די ג'נארו והחלוץ ג'יוזפה גלדריסי. לאחר מכן, מלבד עונות בודדות, הצליחה להישאר הקבוצה בסרייה א' עד 1990.

### התנדנדות בין הליגה הראשונה לשנייה

בשנים שלאחר מכן ירדה הקבוצה לליגה השנייה 3 פעמים והצליחה לחזור חזרה לסרייה א'. בעונת 2001/2002 סיימה הקבוצה במקום ה-15 וירדה לליגה השנייה, ובסיום עונת 2012/2013 שבה ורונה לסרייה א' אחרי 11 שנות היעדרות.

בעונת 2015/2016 נשרה הקבוצה חזרה לסרייה ב' אחרי 3 שנים בליגה הראשונה. שנה מאוחר יותר חזרה הקבוצה לסרייה א', לאחר שסיימה במקום השני בסרייה ב'. בעונת 2017/2018 ירדה הקבוצה שוב לסרייה ב' ועלתה עונה לאחר מכן דרך הפלייאוף. ביולי 2019 החתימה את המאמן איבן יוריץ', איתו הצליחה הקבוצה לסיים בחצי העליון של הטבלה בניגוד לציפיות. עונה לאחר מכן הקבוצה המשיכה את היכולת הטובה וסיימה שוב בחצי העליון של הטבלה. גם בעונת 2021/2022 סיימה הקבוצה במקום ה-9 בליגה, עונה שלישית ברציפות בחלק העליון של הטבלה.

בסיום עונת 2022/2023 סיימה במקום ה-18 בשיוון נקודות עם ספציה. הקבוצות שיחקו ביניהן משחק על ההישארות בליגה, ורונה ניצחה 3-1 ונשארה בליגה.

אצטדיון ויריבות
---------------

משנת 1963 משחקת הלא ורונה באצטדיון מארקאנטוניו בנטגודי, אשר מכיל 39,211 מקומות ישיבה, והיא חולקת אותו עם היריבה העירונית קייבו ורונה, אשר הפסיקה קיומה בשנת 2021 (נשארה רק כקבוצת נוער). למעשה, זהו הדרבי הכמעט יחידי של הלאס, והמשחקים בין שתי הקבוצות נקראים "דרבי דלה שאלה", על שם המשפחה האריסטוקרטית דלה-שאלה מהמאה ה-13 וה-14, ששלטה באזור ורונה בימי הביניים ותקופת הרנסאנס המוקדמת. בעונת 2001/2002 היריבות הגיעה לשיאה כאשר שתי הקבוצות שיחקו בסרייה א', כשבאותה העונה למעשה התקיים הדרבי הראשון בין הקבוצות בו ניצחה הלאס 2–3 את קייבו, שהצליחה לנצח את ורונה 1–2 במשחק השני ביניהם. מפגש זה הפך את ורונה לעיר החמישית בסרייה א' שהיה לה (עד 2021, השנה בה קייבו הפסיקה פעילותה כקבוצת בוגרים מקצוענית)דרבי עירוני מקומי, ביחד עם: מילאנו, רומא, טורינו וג'נובה.

סגל שחקנים
----------

נכון ל-1 בפברואר 2024

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | איטליהאיטליה | שוער | לורנצו מונטיפו  |
| 6 | צרפתצרפת | קשר | רדה בלאייאנה  |
| 7 | הולנדהולנד | חלוץ | אלאיס טפסן  |
| 8 | סרביהסרביה | קשר | דארקו לזוביץ' (קפטן) |
| 9 | צרפתצרפת | חלוץ | תומאס הנרי  |
| 10 | סרביהסרביה | חלוץ | סטפן מיטרוביץ'  |
| 11 | פוליןפולין | חלוץ | קארול סבידרסקי  (בהשאלה משארלוט) |
| 13 | ארגנטינהארגנטינה | חלוץ | חואן מנואל קרוס  |
| 14 | ספרדספרד | קשר | חוסליטו  |
| 16 | איטליהאיטליה | שוער | מתיה קייזה  |
| 17 | הולנדהולנד | חלוץ | טאייני נוסלין  |
| 18 | צרפתצרפת | מגן | פביאן קנטונזה  (בהשאלה מנאנט) |
| 19 | פורטוגלפורטוגל | מגן | רובן וינאגרה  (בהשאלה מספורטינג ליסבון) |
| 21 | פורטוגלפורטוגל | קשר | דני סילבה  |

 |  | 

| מס' |  | עמדה | שם |
| --- | --- | --- | --- |
| 22 | איטליהאיטליה | שוער | אלסנדרו ברארדי  |
| 23 | איטליהאיטליה | מגן | ג'אנג'אקומו מאנייני  |
| 25 | גרמניהגרמניה | קשר | סואט סרדאר  (בהשאלה מהרטה ברלין) |
| 27 | פוליןפולין | מגן | פאוול דוידוביץ'  |
| 31 | סלובקיהסלובקיה | קשר | תומאש סוסלוב  |
| 32 | קולומביהקולומביה | מגן | חואן דויד קאבאל  |
| 33 | סלובקיהסלובקיה | קשר | אונדריי דודה  |
| 34 | איטליהאיטליה | שוער | סימונה פרילי  |
| 37 | ברזילברזיל | קשר | צ'ארליס  (בהשאלה מויטוריה) |
| 38 | בלגיהבלגיה | קשר | ז'קסון צ'אצ'ואה  (בהשאלה משרלרואה) |
| 42 | איטליהאיטליה | בלם | דייגו קופולה  |
| 90 | איטליהאיטליה | קשר | מייקל פולורונשו  (בהשאלה מנאפולי) |
| 99 | איטליהאיטליה | חלוץ | פדריקו בונאצולי  (בהשאלה מסלרניטנה) |

 |

תארים והישגים
-------------

* **סרייה א'**
	+ אליפות (1): 1984/1985
* **הגביע האיטלקי**:
	+ סגנית (3): 1975/1976, 1982/1983, 1983/1984

הופעות באירופה
--------------

* **ליגת האלופות**:
	+ שמינית גמר (1): 1985/1986
* **גביע אופ"א**:
	+ רבע גמר (1): 1987/1988
	+ שלב 32 האחרונות (1): 1983/1984

קישורים חיצוניים
----------------

ויקישיתוף מדיה וקבצים בנושא **הלאס ורונה** בוויקישיתוף
* אתר האינטרנט הרשמי של הלאס ורונה (באיטלקית)
* הלאס ורונה, ברשת החברתית פייסבוק

* הלאס ורונה, ברשת החברתית אקס (טוויטר)

* הלאס ורונה, ברשת החברתית אינסטגרם

* הלאס ורונה, ברשת החברתית טיקטוק

* הלאס ורונה, ברשת החברתית LinkedIn

* הלאס ורונה, סרטונים בערוץ היוטיוב

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

* פרופיל, באתר FootballDatabase.eu

הערות שוליים
------------

1. ↑  מקור שם זה בקונדוטיירי איטלקי בשם מסטינו איי דלה-שאלה ממשפחת "דלה-שאלה" שאת דגלו עיטרו 2 כלבי מסטיף אותם אפשר לראות בחלק העליון של הסמל כיום
2. ↑  מקור שם זה בבית משפחת "דלה-שאלה" מהמאה ה-13 וה-14 ששלטה באזור ורונה

| איטליהאיטליה ליגת העל האיטלקית, עונת 2023/2024 |
| --- |
| 

|  |
| --- |
| אודינזה • אטאלנטה • אינטר מילאנו • אמפולי • בולוניה • גנואה • הלאס ורונה • טורינו • יובנטוס • לאציו • לצ'ה מונצה • מילאן • נאפולי • סלרניטנה • ססואולו • פיורנטינה • פרוזינונה • קליארי • רומא |

 |

|  |  |
| --- | --- |
| בקרת זהויות עריכת הנתון בוויקינתונים | 
* GND: 4746237-1
* NKC: pna2005305996
* VIAF: 234795440
* WorldCat: viaf-234795440

 |